Diari Oficial de la Generalitat Valenciana


Sumari del DOGV 3383, del 30-11-1998 (1998/10804)

Subhasta. Contractació de les obres del Museu de la Pilota.
-----------------------------------------------------------

### Dades del document

Número de DOGV
:   3383

Data del DOGV
:   30-11-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/10839


Data del document
:   18-11-1998

Organisme emissor
:   Ajuntament del Genovés

Tipus de document
:   Subhasta

Descriptors 

:   * Genovés, el
    * edifici
    * licitació
    * museu

Subhasta. Contractació de les obres del Museu de la Pilota. [1998/M10250]
  
El Ple de l'Ajuntament, en sessió de data 17 de novembre de 1998, ha aprovat el plec de clàusules administratives per a la contractació urgent, en procediment obert, de la subhasta per a l'execució de les obres del Projecte de Museu de la Pilota; s'exposa al públic a efectes de reclamacions per termini de quatre dies hàbils, a comptar des del dia següent d'aquesta publicació en el Boletín Oficial del Estado.
  
Simultàniament s'anuncia subhasta, si bé la licitació s'ajornarà quan resulte necessari en el supòsit que es presenten reclamacions contra els plecs de clàusules.
  
S'anuncia subhasta durant el termini de 13 dies naturals, comptats des del següent al de la publicació del present anunci en el BOE, d'acord amb les següents especificacions:
  
Objecte i tipus: serà objecte de subhasta la contractació de les obres del Museu de La Pilota, segons el projecte tècnic.
  
El tipus de licitació, a la baixa, es xifra en la quantitat de quaranta milions noranta-dos mil nou-centes deu pessetes (76.694.719 PTA), IVA inclòs, inclosos en el pressupost de licitació els honoraris de projecte i direcció d'obra.
  
Duració del contracte: el termini per a la realització de les obres serà de cinc mesos.
  
Pagaments: s'efectuaran contra certificacions d'obra, una vegada aprovades pel Ple municipal.
  
Classificació del contractista: grup K, especials; subgrup 7, monuments historicoartístics.
  
Expedient: estarà de manifest en la Secretaria de l'Ajuntament de 09.00 a 14.00 hores tots els dies laborals.
  
Fiances: per a prendre part en la subhasta es constituirà una fiança provisional en la quantia de vuit-centes una mil vuit-centes cinquanta-vuit pessetes (801.858 PTA), equivalent al 2% del tipus indicat.
  
Efectuada l'adjudicació, el rematant estarà obligat a constituir una fiança definitiva en el percentatge del 4% del remat.
  
Proposicions: es presentaran en la Secretaria Municipal en horari de 09.00 a 13.00 hores durant els 13 dies naturals següents a la publicació del present anunci en el BOE.
  
Les proposicions constaran de dos sobres tancats denominats A i B i en cadascun d'aquests es farà constar el contingut (en la forma que s'indicarà) i el nom del licitador.
  
A) Sobre A, denominat Proposició econòmica, s'ajustarà al model que al final s'especifica, es presentarà tancat, podrà ser lacrat i precintat a petició de l'interessat i haurà de tindre la següent inscripció: Proposició econòmica per a optar a la subhasta d'adjudicació de les obres del Museu de la Pilota.
  
B) Sobre B, denominat Documents, expressarà la inscripció: Documents generals per a la subhasta d'adjudicació de les obres del Museu de La Pilota, i contindrà la següent documentació:
  
1. Document o documents que acrediten la personalitat de l'empresari i la representació, si escau, de la persona que signa la proposició, consistents en:
  
1.1. Document nacional d'identitat del licitador quan es tracte de persones físiques o empresaris individuals, fotocòpia compulsada per qui tinga la representació pública administrativa, o escriptura de constitució de la societat mercantil, degudament inscrita en el Registre Mercantil, quan l'empresari fóra persona jurídica.
  
1.2. Poder validat pel secretari lletrat de la corporació, pels serveis jurídics o pel lletrat amb exercici en l'àmbit del col·legi professional provincial, quan s'actue per representació.
  
1.3. En cas de concórrer a la licitació diverses empreses, constituint una unió temporal, cadascuna d'aquestes haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cadascuna d'aquestes, designant la persona o entitat que, durant la vigència del contracte, ha de representar la unió davant l'administració.
  
2. Resguard acreditatiu de la constitució de la garantia provisional.
  
3. Declaració responsable del licitador atorgada davant l'autoritat judicial, administrativa, el notari o organisme qualificat, fent constar que no es troba sotmés a cap de les prohibicions per a contractar enumerades en l'article 20 de la Llei de Contractes de les Administracions Públiques.
  
4. Certificat de la classificació requerida, expedit per la Junta Consultiva de Contractació Administrativa de l'estat o de la comunitat autònoma.
  
Obertura de proposicions: l'acte d'obertura tindrà lloc al saló d'actes d'aquest Ajuntament, a les 12.00 hores del dia següent hàbil a aquell en què finalitze el termini de presentació de proposicions.
  
Model de proposició. Les proposicions s'ajustaran al següent model:
  
(Nom) ..., major d'edat, veí de ..., amb domicili a ..., titular del document nacional d'identitat número ..., expedit amb data ..., en nom propi (o en representació de ..., veí de ... amb domicili a ..., conforme acredite amb poder validat) assabentat de la subhasta tramitada per a adjudicar, mitjançant procediment obert, les obres de Museu de la Pilota, em compromet a efectuar-les en la forma determinada en el plec de clàusules administratives particulars, en el preu de ..., (en lletra i número). Lloc, data i signatura del licitador.